stanford-oval/wikipedia huggingface dataset:
Sodan oppitunnit

| Sodan oppitunnit> The Fog of War: Eleven Lessons from the Life of Robert S. McNamara |
| --- | --- |

Ohjaaja:  Errol Morris
Käsikirjoittaja:  Errol Morris
Tuottaja:  Errol Morris
Säveltäjä:  Philip Glass
Kuvaaja:  Robert Chappell
Valmistustiedot
Valmistusmaa:  Yhdysvallat
Levittäjä:  Sony Pictures Classics Netflix
Ensi-ilta:  2003
Kesto:  103 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Sodan oppitunnit (The Fog of War: Eleven Lessons from the Life of Robert S.  McNamara) on vuonna 2003 ensi-iltansa saanut Errol Morrisin ohjaama dokumenttielokuva, Yhdysvaltain 1960-luvun Kennedyn ja Johnsonin hallitusten puolustusministeristä Robert McNamarasta. Elokuva sai parhaan dokumenttielokuvan Oscar-palkinnon vuonna 2004.
Aiheesta muualla

Sodan oppitunnit Internet Movie Databasessa (englanniksi)
Skobelev

Skobelev voi tarkoittaa ainakin seuraavia:
Henkilöt

Matvei Skobelev (1881–1938), venäläinen poliitikko
Mihail Skobelev (1843–1882), venäläinen kenraali
Vladislav Skobelev (s. 1987), venäläinen maastohiihtäjä
Aleksandr Neverov (oik. Aleksandr Skobelev, 1886–1923), venäläinen kirjailija
Muut

Fergana, uzbekistanilainen kaupunki, vuodet 1907–1920 nimeltään Skobelev
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Skobelev”, voi hakea sivunnimihaulla, laajalla sivunnimihaulla tai tekstihaulla.
Seth Ablade

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 30. huhtikuuta 1983 (ikä 41)
Syntymäpaikka: Teshie, Ghana
Pelipaikka: keskikenttä
Pituus: 173 cm
Seura
Seura: FC Jazz
Tehtävä: päävalmentaja
Junioriseurat
: Accra Angel Soccer Academy
Seurat
| Vuodet | Seura | O | (M) |
| –1999 | Great Redeemers FC | – | (–) |
| 1999–2000 | FC Kärnten | 3 | (0) |
| 2000–2002 | SVG Bleiburg | – | (–) |
| 2003 | Polonia Varsova | 4 | (0) |
| 2003–2004 | KS Elbasani | 13 | (4) |
| 2004 | AC Oulu | 10 | (6) |
| 2005–2006 | KuPS | 37 | (6) |
| 2007–2008 | OPS | 23 | (2) |
| 2009–2011 | VPS-j | 19 | (4) |
| 2014 | OPS Akatemia | 2 | (1) |
| Yhteensä | Yhteensä | 111 | (23) |
Maajoukkue
| 1999 | Ghana U17 | – | (–) |
| 2001 | Ghana U20 | – | (–) |
Valmennusura
2014–2015: OPS
2019–: FC Jazz
 Seurajoukkueuran tilastot kattavat vain kansalliset sarjat.
Seth Ablade (s. 30. huhtikuuta 1983 Teshie) on ghanalainen jalkapallovalmentaja ja entinen jalkapalloilija, joka toimii Kakkosessa pelaavan FC Jazzin päävalmentajana. Pelaajaurallaan Ablade pelasi Suomen, Puolan ja Albanian pääsarjoissa, ja edusti myös Ghanan nuorisomaajoukkueita. Vuonna 1999 Ablade oli mukana Ghanan joukkueessa, joukkueessa, joka voitti alle 17-vuotiaiden MM-pronssia.
Ura > Pelaajana

Vuosina 1999–2002 Abalade edusti Itävallan toisella ja kolmannella sarjatasolla FC Kärntenin ja SVG Bleiburgin joukkueita. Maaliskuussa 2003 Ablade siirtyi Puolan pääsarjan Polonia Varsovaan, jossa hän pelasi kevään aikanna neljä ottelua. Kaudella 2003–2004 Ablade edusti Albanian pääsarjan KS Elbasania.
Loukkaantumisten vaivaama Ablade saapui Suomeen vuonna 2004 tehtyään sopimuksen Ykkösessä pelanneen AC Oulun kanssa. Hän pelasi kauden aikana ainoastaan 10 ottelua loukkaannuttuaan heinäkuussa. Vuonna 2005 Ablade siirtyi Kuopion Palloseuraan, jossa hän pelasi Veikkausliigassa kausien 2005–2006 aikana 37 ottelua ja teki kuusi maalia.
Kesällä 2006 Ablade oli ukrainalaisen Dnepr Dnepropetrovskin testissä. Myöhemmin Ablade sai sopimuksen Ukrainaan, mutta joutui akillesjännevammansa vuoksi palaamaan keväällä 2007 Suomeen, ja päätti lopettaa pelaajauransa pääsarjatasolla. Vuosina 2007–2011 Ablade pelasi vielä Kakkosta OPS:n ja VPS-j:n joukkueissa.
Ura > Valmentajana

Ablade valmensi VPS-j:n junioreita 2010–2013 ja toimi OPS:n junioripäällikkönä 2013–2014. Maaliskuussa 2014 hän siirtyi valmentamaan OPS:n Kakkosessa pelannutta edustusjoukkuetta. Vuosina 2016–2018 Ablade valmensi FC Jazzin juniorijoukkueita, ja aloitti kauden 2018 jälkeen seuran edustusjoukkueen päävalmentajana.
Perhe

Seth Abladen poika on jalkapalloilija Terry Ablade.
Saavutukset > Maajoukkueet

U17 Afrikan mestaruus 1999
U17 MM-kilpailut pronssia 1999
Saavutukset > Seurajoukkueet

Suomen Liigacup 2006
Stagflaatio

Stagflaatio on yhdistelmä sanoista stagnaatio (pysähtyneisyys) ja inflaatio (hintojen nousu). Stagflaatio tarkoittaa sellaista taloustilannetta, jossa yhdistyvät lama, korkea inflaatio ja korkea työttömyys. Termi stagflaatio tuli käyttöön 1970-luvulla, kun länsimaiden talouksissa oli vuoden 1973 ensimmäisen öljykriisin vaikutuksesta samaan aikaan lama, suurtyöttömyys sekä korkea inflaatio.
Historia

Stagflaation esiintymisellä Yhdysvalloissa 1970-luvulla on suuri historiallinen merkitys taloustieteissä. Stagflaatio ilmiönä oli ristiriidassa taloustieteen keynesiläisen koulukunnan kehittämän Phillipsin käyrän kanssa. Phillipsin käyrän mukaan stagflaation ei pitäisi olla mahdollista. Hieman aikaisemmin keynesiläinen näkemys inflaation luonteesta oli joutunut tulilinjalle, ja 1970-luvulla myös keynesiläisten keskeisiin teorioihin kuuluva Phillipsin käyrä joutui kyseenalaistamisen kohteeksi. Keynesiläiselle koulukunnalle muodostui vastustajia, koska sen teoriat eivät selittäneet todellisuutta. Teorian tueksi esitettiin vielä NAIRU-teoria, jonka mukaan pitkällä aikavälillä työttömyys ei riipu inflaatiosta. Silti monet taloustutkijat olivat valmiita luopumaan kokonaan keynesiläisistä ajatuksista niiden sisältämien epäjohdonmukaisuuksien vuoksi, eivätkä kaikki enää pitäneet keynesiläisyyttä siinä arvossa kuin aikaisemmin. Keynesiläistä koulukuntaa edustava Paul Krugman on painottanut, että koko teoriaa ei voida hylätä Phillipsin käyrän ongelmien takia. Monetaristien mukaan stagflaatio voidaan paremmin selittää rahan kvantiteettiteorialla ja työmarkkinoiden jäykkyydellä.
Sigurd Frosterus

| Sigurd Frosterus |
| --- | --- |

Henkilötiedot
Syntynyt: 4. kesäkuuta 1876 Asikkala
Kuollut: 2. maaliskuuta 1956 (79 vuotta) Helsinki
Arvonimi: professori
Arkkitehti
Koulutus:  Helsingin yliopisto Polyteknillinen opisto
Merkittävät työt:  Tamminiemi Stockmannin Helsingin keskustan tavaratalo
Sigurd Frosterus (4. kesäkuuta 1876 Asikkala – 2. maaliskuuta 1956 Helsinki) oli suomalainen arkkitehti ja taidehistorioitsija. Frosterus valmistui arkkitehdiksi Polyteknillisestä opistosta vuonna 1902 ja väitteli filosofian tohtoriksi Helsingin yliopistossa vuonna 1920.
Ura

Vuodesta 1902 vuoteen 1904 Frosteruksella oli Gustaf Strengellin kanssa yhteinen arkkitehtitoimisto, jossa he suunnittelivat muun muassa presidentin virka-asuntona ja sittemmin Urho Kekkosen museona tunnetun huvilan Tamminiemen. Frosterus oli myös monipuolinen kirjoittaja, ja vuosina 1908–1911 hän toimi Arkkitehti-lehden päätoimittajana.
Arkkitehtuurin lisäksi Frosterus opiskeli taidehistoriaa ja nykyiskansain kirjallisuutta Helsingin yliopistossa ja väitteli siellä filosofian tohtoriksi vuonna 1920 tutkielmalla, joka käsitteli värin ongelmaa maalaustaiteessa. Hän kuului Septem-ryhmän teoreetikkoihin.
Vuosina 1918–1935 Frosteruksella oli yhteinen toimisto arkkitehti Ole Gripenbergin kanssa. Toimiston huomattaviin töihin kuuluivat muun muassa Helsingin Säästöpankin ja Yhdyspankin monumentaaliset liiketalot Helsingin keskustassa. Frosteruksen päätyöksi muodostui vuoden 1916 arkkitehtikilpailussa toiseksi tulleen ehdotuksen pohjalta vuosina 1929–1930 rakennettu Stockmannin tavaratalo. Frosterus on suunnitellut myös useita asuinkerrostaloja Helsinkiin.
Frosterus oli aikansa johtavia suomalaisia taiteen kriitikoita sekä myös innokas taiteenkeräilijä. Frosteruksen keräämä kokoelma on talletettu Amos Andersonin taidemuseoon Helsinkiin. Kokoelmassa on lähinnä Alfred William Finchin ja Magnus Enckellin töitä.
Frosterus oli myös innokas kilpapurjehtija, ja hän pyysi arkkitehtikollega ja purjevenesuunnittelija Gustaf Estlanderia suunnittelemaan 8mR-veneen Sphinx vuonna 1929. Frosterus kilpaili ja voitti useita kansainvälisiä palkintoja veneellään muun muassa Sandhamnissa. Vene purjehtii ja kilpailee edelleen aktiivisesti Suomessa.
Suunnittelutöitä

Tamminiemi, 1904, Helsinki, yhdessä Gustaf Strengellin kanssa
Villa Lagerström, 1909, Kulosaari
Bost Ab Tölögatan, kerrostalo Töölönkatu 7:ssä, 1910, Helsinki
Bostads Ab Museigatan 3, kerrostalo osoitteessa Museokatu 3, 1913, Helsinki
Pahakosken rautatiesilta, 1919, Kokemäki, yhdessä Ole Gripenbergin kanssa
Äetsän voimalaitos, 1921
Asunto-osakeyhtiö Mechelin, 1928, kerrostalo Museokadun ja Mechelinkadun kulmassa, Helsinki
Meritan pääkonttori (ent. SYP), 1929, Helsinki
Stockmannin tavaratalo, 1930, Helsinki
Vanajanlinna, 1930, Hämeenlinna
Isohaaran vesivoimalaitos, 1947, Kemi
Julkaisuja

Olikartade skönhetsvärden, 1915
Moderna vapen, deras uppkomst och utveckling, 1915
Regnbågsfärgernas segertåg. 1917
Solljus och slagskugga 1917
Färgproblemet i måleriet (diss.), 1920
Jorden krymper, jorden växer, 1930
Stålålderns janusansikte, 1935
Nordiskt i dur och moll, 1946
Väri ja valo: Kirjoituksia kuvataiteesta 1903–1950, 2000
Kirjallisuutta

O’Neill, Itha (toim.): Sigurd Frosterus: Taide elämänasenteena.  (Suomentanut Laura Jänisniemi. Kirjokansi, 100)  Helsinki:  Suomalaisen Kirjallisuuden Seura, 2015.  ISSN 2323-7392.  ISBN 978-952-222-653-2.
Sarje, Kimmo: ”Frosterus, Sigurd (1876–1956)”, Suomen kansallisbiografia, osa 3, s. 129–131.  Helsinki:  Suomalaisen Kirjallisuuden Seura, 2004.  ISBN 951-746-444-4.  / Teoksen verkkoversio.
Aiheesta muualla

Kuvia tai muita tiedostoja aiheesta Sigurd Frosterus Wikimedia Commonsissa
Frosteruksen kokoelma. (Arkistoitu – Internet Archive) Amos Andersonin museo.
Frosterus, Sigurd hakuteoksessa Uppslagsverket Finland (2012). (ruotsiksi)
Helsingin keskustan Stockmann-tavaratalo, Frosteruksen päätyö.
Tamminiemi.
Kristiania

Kristiania voi tarkoittaa seuraavia:
Christiania / Kristiania, Oslon kaupungin nimi vuosina 1624–1924
Høyskolen Kristiania, Oslossa toimiva yksityinen yliopisto
Christiania, Tanskassa sijaitseva vapaakaupunki.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kristiania”, voi hakea sivunnimihaulla, laajalla sivunnimihaulla tai tekstihaulla.
Sodan sukupolvi

| Sodan sukupolvi> Unsere Mütter, unsere Väter |
| --- | --- |
Tyyli:  draama sota
Kestoaika:  90 minuuttia
Pääosissa:  Volker Bruch Tom Schilling Katharina Schüttler Miriam Stein Ludwig Trepte
Alkuperämaa:  Saksa
Alkuperäiskieli:  saksa
Verkko:  ZDF
Esitetty:   17. – 20. maaliskuuta 2013  14. – 28. tammikuuta 2014
Jaksoja:  3
Ikäraja:  
Tuotanto
Ohjaaja(t):  Philipp Kadelbach 
Käsikirjoittaja(t):  Stefan Kolditz 
Säveltäjä(t):  Fabian Römer
Leikkaaja(t):  Bernd Schlegel
Lavastaja(t):  Lisa Folkens Christiane Krumwiede Mark Rosinski Heike Wolf
Kuvaaja(t):  David Slama 
Tuotantoyhtiö(t):  Beta Film
Aiheesta muualla
Virallinen sivusto
IMDb 
Sodan sukupolvi (saks. Unsere Mütter, unsere Väter, suoraan käännettynä ’Äitimme ja isämme’) on saksalainen kolmiosainen televisiosarja, joka kertoo viiden berliiniläisen nuoren aikuisen kohtalosta toisen maailmansodan aikaan.
Sarjan lopussa annetaan ymmärtää, että päähenkilöt ovat olleet todellisia henkilöitä, sillä heidän elinvuotensa esitetään seuraavasti:
Viktor 1921–1997
Greta 1921–1945
Charlotte 1921–2003
Friedhelm 1923–1945
Wilhelm 1920–
Sarja esitettiin ensimmäisen kerran Saksassa ZDF-kanavalla maaliskuussa 2013. Sarjan tuotti UFA:n tytäryhtiö TeamWorx. Suomessa sarjan esitti Yle TV1 tammikuussa 2014.
Sodan sukupolvi kuvattiin Saksassa, Liettuassa ja Latviassa.
Näyttelijät

| 0 | 1 | 2 |
| --- | --- | --- |
|  Volker Bruch  | … |  Wilhelm Winter   |
|  Tom Schilling  | … |  Friedhelm Winter   |
|  Katharina Schüttler  | … |  Greta Müller   |
|  Ludwig Trepte  | … |  Viktor Goldstein   |
|  Miriam Stein  | … |  Charlotte   |
|  Mark Waschke  | … |  Dorn   |
|  Christiane Paul  | … |  Lilija   |
|  Sylvester Groth  | … |  Hiemer   |
|  Henriette Richter-Röhl  | … |  Hildegard   |
|  Götz Schubert  | … |  Dr. Jahn   |
|  Bernd Michael Lade  | … |  Krebs   |
|  Maxim Mehmet  | … |  Feigl   |
|  Alina Levshin  | … |  Alina   |
Kuulo-tasapainohermo

Kuulo-tasapainohermo: kohta 23
Kuulo-tasapainohermo (lat. nervus vestibulocochlearis) on kahdeksas aivohermo. Se tuo kuulo-, liike- ja asentoaistimuksia sisäkorvasta. Muodustuu kaksisuuntaisista neuroneista koostuen kahdesta divisioonasta kuulo- (nervus cochlearis) ja tasapainohermosta (nervus vestibularis). Joskus kuulo- ja tasapainohermoa kutsutaan kokleahermoksi.
Tasapainohermolla on epäsuora rooli vakaan verenpaineen ylläpitämisessä liikkeen aikana, tasapainon hallinnassa, tilamuistissa ja tila paikannuksessa.
Kuningas Louie

Kuningas Louie (engl. King Louie) on Disneyn Viidakkokirja-elokuvassa esiintyvä hahmo. Hän on oranki, joka hallitsee viidakon apinayhteisöä ja pitää valtaistuintaan ikivanhassa temppelinrauniossa. Toisin kuin elokuvan muut päähahmot, kuningas Louie ei perustu Rudyard Kiplingin alkuperäiseen kirjaan Viidakkokirja. Elokuvassa hän pitää Mowglia vankina ja pyytää Mowglia opettamaan hänelle tulen tekemisen salaisuuden, koska haluaa ”olla kuin ihmiset”.
Kuningas Louien alkuperäinen ääninäyttelijä oli laulaja Louis Prima. Hahmon suomenkielisenä äänenä toimi näyttelijä Eeki Mantere.
Kuningas Louie esiintyy myös Disneyn animaatiosarjoissa Viidakkoviikarit (nuorena) ja Pilipalipilotit (Baloon ystävänä).
Siikajärvi (Laukaa)

| Siikajärvi |
| --- | --- |
 Näkymä Siikajärven länsirannalta.
Valtiot:  Suomi
Maakunnat:  Keski-Suomi
Kunnat:  Laukaa
Koordinaatit:  62°22′41″N, 25°50′48″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Leppäveden alue (14.31)
Laskujoki:  Myllyjoki Vihtajärveen 
Järvinumero:  14.313.1.002
Mittaustietoja
Pinnankorkeus:  139,5 m  
Pituus:  1,3 km  
Leveys:  1,1 km  
Rantaviiva:  3,521 km  
Pinta-ala:  80,86 ha  
Tilavuus:  0,00777581 km³ 
Keskisyvyys:  9,62 m  
Suurin syvyys:  18,5 m  
Saaria:  ei saaria 
 fiSiikajärvi 
Siikajärvi  on Keski-Suomessa Laukaassa Vihtavuoren lähellä sijaitseva järvi.
Maantietoa

Järven pinta-ala on 81 hehtaaria, se on 1,3 kilometriä pitkä ja 1,1 kilometriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 7,8 miljoonaa kuutiometriä eli 0,0078 kuutiokilometriä. Sen keskisyvyys on 9,6 metriä ja suurin syvyys on 18,5 metriä. Sen rantaviivan pituus on 3,5 kilometriä. Siikajärvi on muodoltaan melko pyöreä eikä siinä ole kapeita kohtia. Nammon Vihtavuoren tehdas sijaitsee järven itäpuolella, mutta sen rakennukset eivät ulotu aivan rannalle. Rannoilla on muutama loma-asunto, joille kuljetaan seututien 637 tai 638 kautta. Järvellä on myös epävirallinen uimaranta.
Veden käyttö

Vihtavuoren ruutitehdas käyttää Siikajärven vettä jäähdytykseen. Tehtaan käyttämä vesi ohjataan suurimmaksi osaksi järven laskuojaan, mutta osa viedään Jyväskylän Nenäinniemen jätevedenpuhdistamolle. Lupa veden käyttämiseen annettiin silloiselle Valtion ruutitehtaalle vuonna 1927. Sopimuksessa ei kuitenkaan määritelty enimmäismäärää, ja 2000-luvun alussa tehdas käytti noin 1–1,2 miljoonaa kuutiometriä vettä vuosittain. Tämän vuoksi järven pinta oli laskenut 2010-luvulla, paikallisten asukkaiden mukaan kahden vuoden (2013–2015) aikana yli metrin. Vuosittain käytettävän veden määrä rajoitettiin vuonna 2019 800 000 kuutiometriin.
Vuonna 2012 puolustusvoimat kunnosti järveä poistamalla sen pohjasta 15 000 kiloa ruutia.
Vesistösuhteet

Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Leppäveden alueella (14.31), jonka Vihtajoen valuma-alueeseen (14.313) se kuuluu. Järven vedenpinnan korkeus on 139,5 metriä mpy. Siikajärvi saa suurimman osan vesistään pohjalla olevista lähteistä, mutta lännestä järveen laskee myös Paskolammen (3 ha) laskuoja. Järven oma laskuoja on Myllyjoki (myös Siikapuro), joka laskee Vihtajärveen (34 ha). Pudotusta Myllyjoella on noin 58 metriä.
Kuningas Lot

Kuningas Lot esiintyy kuningas Arthuriin liittyvissä legendoissa. Lot on Arthurin lanko ja varhainen vihollinen, ja hän on Orkneysaarten ja joissakin tarinoissa myös Norjan kuningas. Kuningas Lotilla saattaa olla historiallinen esikuva.
Lot on naimisissa Arthurin sisaren Morgausen kanssa, ja heidän poikiaan ovat pyöreän pöydän ritarit Agravain, Gawaine, Gaheris ja Gareth. Joissakin teksteissä Lot on Arthurin liittolainen, mutta esimerkiksi Malloryn versiossa hän on Arthurin vastustaja, jonka kuningas Pellinore surmaa taistelussa. Tästä saa alkunsa Pellinoren ja Lotin sukujen verivihollisuus.
Kyberavaruus vasta-alkaville ja edistyville

| Kyberavaruus vasta-alkaville ja edistyville> Cyberspace for Beginners |
| --- | --- |

Alkuperäisteos
Kirjailija:  Joanna Buick
Kuvittaja:  Zoran Jevtic
Kansitaiteilija:  Zoran Jevtic
Genre:  Tietokirjallisuus
Julkaistu:  1995
Suomennos
Suomentaja:  Petri Teittinen
Kustantaja:  Jalava
Julkaistu:  1996
Sivumäärä:  174
ISBN:  951-887-079-9
Löydä lisää kirjojaKirjallisuuden teemasivulta
Kyberavaruus vasta-alkaville ja edistyville on Joanna Buickin ja Zoran Jevticin tekemä tietokirja, joka valottaa tiedonvälitysteknologian historiaa niiltä osin, jotka johtivat kyberneettiseen vallankumoukseenselvennä. Teos kertoo informaatioteollisuuden kasvusta sekä määrittää identiteetin ja hallinnan sosiaaliset ja poliittiset merkitykset uudessa elektronisessa maailmassaselvennä. Se ennakoi tulevaisuutta, joka saattaa toteutua ottaessamme ratkaisevan askeleenselvennä kohti rinnakkaista, sähköistä maailmankaikkeuttaselvennä.
Sisältöstrategia

Sisältöstrategia on organisaation strategian mukaista markkinoinnin pitkäjänteistä kohdentamista halutuille ostajapersoonilleselvennä. Sen pohjalta toteutetaan organisaation sisältömarkkinointia.
Määritelmiä

Suomeksi termejä sisältöstrategia ja sisältömarkkinoinnin strategia käytetään osittain päällekkäin, mutta englanniksi termi content strategy on vakiintunut tarkoittamaan kaikkien sisältöjen suunnittelua ja tuottamista, kun taas content marketing strategy puolestaan tarkoittaa markkinoinnin tarpeisiin tuotettuja sisältöjä. Sisältöstrategia on liiketoimintastrategiasta lähtevä työ jonka tehtävä on fokusoida sisältömarkkinointia yrityksen tai organisaation kasvun tueksi juuri oikeisiin kohderyhmiin ja heille tarpeellisiin sisältöihin.
Sisältöstrategia (tai sisältömarkkinoinnin strategia) määrittää organisaation sisältömarkkinoinnin ylätason puitteet ja antaa näin suuntaviivat operatiiviselle suunnittelulle, mutta jättää sen sijaan avoimeksi kaikki taktisen tason yksityiskohdat. Sisältöstrategia määrittelee siis paitsi sisältöjen tavoitteet, myös sen, miten ne tukevat organisaation strategisia (esim. liiketoiminnan) tavoitteita. Lisäksi siinä määritellään kohderyhmät tai ostajapersoonat joihin halutaan vaikuttaa; se, miten näihin halutaan vaikuttaa; aiheet joista puhutaan; vaikuttamisen keinot ja kanavat sekä sisäiset prosessit.
Sisältöstrategia on ajatusmalli ja työkalu yrityksen tapaan kohdentaa oikeanlainen, tavoitekohderyhmiä auttava sisältö. Se auttaa  paikantamaan ne asiakaskohtaamispisteet (esim. organisaation verkkosivuilla tai sosiaalisessa mediassa), jotka ovat merkityksellisiä organisaation tavoitteiden saavuttamisen kannalta. Lisäksi sisältöstrategia auttaa määrittelemään, millaisia sisältöjä organisaation tulisi tuottaa näiden tavoitteiden saavuttamiseksi.
Taustaa

Verkkoon keskittyvät sisältöstrategiat alkoivat yleistyä 2000-luvun alussa kun sosiaalinen media yleistyi ja se tunnistetaan osaksi käyttäjälähtöistä verkkonäkyvyyttä. Taustalla on ajatus siitä, että verkossa tiedonhaku tapahtuu asiakkaan omilla ehdoilla, ja jotta organisaatio saisi viestinsä läpi, sen täytyy pystyä vastaamaan asiakkaiden tiedonhakutarpeisiin.
Hyödyt

Hyvin toteutetusta sisältöstrategiasta on useita hyötyjä organisaatiolle. Se auttaa organisaatiota mm.
kohdentamaan sisältöä tavoitekohderyhmilleen ja auttamaan asiakasta ostamaan
tuottamaan sisältöjä, jotka tuovat verkkosivuille oikeanlaisia kävijöitä esim. hakukoneista ja saavat nämä toimimaan halutulla tavalla (esim. tilaamaan uutiskirjeen tai ostamaan tuotteen verkkokaupasta)
tehostamaan prosesseja, priorisoimaan resurssienkäyttöä ja valitsemaan ne toimenpiteet ja sisällöt, jotka parhaiten tukevat organisaation tavoitteiden toteutumista
kehittämään organisaation sisäistä yhteistyötä, sillä kaikkien toimintojen apua tarvitaan yhtenäisen sisältöstrategian laatimiseksi ja tavoitteiden saavuttamiseksi
analysoimaan sisältöjen toimivuutta ja mittaamaan toimenpideiden tehokkuutta aiempaa systemaattisemmin
saavuttamaan bränditavoitteet, esimerkiksi halutun tavoitemielikuvan tärkeän kohderyhmän keskuudessa, koska sisällöntuotanto ja siihen liittyvät toimenpiteet saavuttavat systemaattiseti halutun kohderyhmän oikealla viestillä ja oikeissa kanavissa
Strategiatyön tuloksena hahmotellut asiakaskohtaamispisteet voidaan määritellä esim. ns. sisältöpoluiksi, joiden tarkoituksena on ohjata tiedonhakija sisältöjä tuottaneen tahon haluamaan paikkaan verkossa.
Toteutus

Organisaation sisältöstrategian tekee tyypillisesti organisaation sisältöstrategiasta vastaava henkilö tai vaihtoehtoisesti ulkopuolinen ammattilainen yhteistyössä organisaation kanssa.
Sisältöstrategi-nimikkeellä toimivat henkilöilla on yleensä sisältömarkkinoijan, sisältösuunnittelijan, viestijän, toimittajan tai esimerkiksi copywriterin taustaa. Usein sisältöstrategin toimenkuvaan kuuluvat myös toimituskäytäntöjen tuntemus, informaatioarkkitehtuuristen tavoitteiden määrittely ja saavuttaminen sekä erilaisten verkkotyökalujen ja -ohjelmien osaaminen.
Sisältöstrategiassa määritellyt toimenpiteet voi toteuttaa karkeasti kolmella tavalla:
kokonaisuudessaan organisaation sisällä, jos organisaatiossa on tarpeeksi kyvykkyyttä ja resursseja
strategisessa yhteistyössä siihen erikoistuneiden markkinointitoimistojen kanssa
pitämällä strateginen suunnittelu talon sisällä, mutta ulkoistamalla sisältöjen suunnittelu ja tuotanto markkinointitoimistolle
Shenzhou 6

Shenzhou 6 oli Kiinan toinen miehitetty avaruuslento. Lento alkoi 12. lokakuuta 2005 Pitkä Marssi 2F -kantoraketilla Jiuquanin satelliittien laukaisukeskuksesta. Shenzhou-avaruusaluksen miehistönä oli ensimmäistä kertaa kaksi taikonauttia, Fei Junlong (Komentaja) ja Nie Haisheng (ohjaaja). Matalalle Maata kiertävälle lentoradalle asettunut avaruuslento kesti lähes viisi päivää (115 tuntia ja 28 minuuttia).
Miehistö pystyi riisuutumaan uudesta kevyemmästä avaruuspuvustaan, suorittamaan tieteellisiä kokeita ja siirtymään kiertoratakapseliin ensimmäistä kertaa, missä sijaitsivat myös WC-tilat. Lento laskeutui Sisä-Mongoliaan kuten sitä edeltävät miehitetyt ja miehittämättömät Shenzou-lennotkin.
Miehistö

Fei Junlong, komentaja
Nie Haisheng, lentoinsinööri
Miehistö > Varamiehistöt

Liu Boming, Jing Haipeng
Zhai Zhigang, Wu Jie
Kyseessä oli Kiinan ensimmäinen kahden avaruuslentäjän avaruuslento. Miehistö esiteltiin julkisuudelle viisi tuntia ennen lähtöä. Nie Haisheng juhli 41:tä syntymäpäiväänsä avaruudessa.